28 нче дәрес. 
Тема: Татар теленең кулланылыш дәрәҗәсе ягыннан сүзлек составы. Тарихи сүзләр, архаизмнар һәм неологизмнар.
Максат: 
1.Укучыларның телебездәге искергән һәм яңа сүзләрнең ролен аңлауларына, аларны урынлы һәм дөрес итеп файдалана белүләренә ирешү.
2. Укучыларның модель ярдәмендә хәтерләрен, анализлау, мөстәкыйль эшли белү күнекмәләрен үстерү.
3. Укучыларда укуга, туган телебезгә мәхәббәт тәрбияләү.
Җиһазлау: дәреслек, презентация

Дәрес барышы
I. Мотивлаштыру-ориентлаштыру.
1.Исәнләшү. Уңай психологик халәт тудыру. 
Укучылар белән исәнләшү, кәефләрен сорашу, дәрескә әзерлекләрен тикшерү, дәресне башлау.
2. Актуальләштерү. 
- Без үткән дәрестә татар теленең кулланылыш ягыннан сүзлек составы турында сөйләштек. Узган дәреснең моделен искә төшерәбез.
II. Уку мәсьәләсе ситуациясен кую. (слайд 2)
· Сораулар урынына нинди сүзләр куярбыз?

	?
	?

	Казый, шәкерт,  чабата,  мәктүп (хат)
	Менеджер, имидж, презентация, файл.


Көтелгән җавап: искергән һәм яңа сүзләр. 
· Әйе,укучылар, бүген без сезнең белән татар теленең кулланылыш дәрәҗәсе ягыннан сүзлек составы турында өйрәнүне дәвам итәбез. Тарихи сүзләр, архаизмнар һәм неологизмнарны өйрәнәбез.
III. Уку мәсьәләсен өлешләп чишү этабы.
1 нче бирем: теоретик материал белән танышабыз. (Слайд 3)
· Телнең сүзлек составы фән, техника, мәдәният, җәмгыять үсүенә бәйле рәвештә баеп, камилләшеп тора. Кайбер сүзләр искерә һәм сүзлек составыннан төшеп кала, кайберләре яңа мәгънә белдерә башлыйлар, яңа сүзләр ясала.
· Искергән сүзләрне ике төркемгә - тарихи сүзләр һәм архаизмнарга бүлеп карыйлар.Кулланылыштан төшеп калган предметларның, күренешләрнең исемнәре тарихи сүзләр дип атала. Аларны бары тик тарихи хезмәтләрдә яки шул чор матур әдәбияты әсәрләрендә кулланалар. Мәсәлән: хан, алпавыт, морза.
· Хәзерге көндә дә булган предметларның, күренешләрнең искергән атамалары архаизмнар була. Мәсәлән: мәхбүс (тоткын), богдай (бодай).
· Телдә барлыкка килә торган яңа сүзләр неологизмнар дип атала. Яңа сүзләрне (компьютер, принтер) тормыш үзе тудыра. Галимнәр әйтүенә караганда, көн саен 95 яңа сүз барлыкка килә икән. (Слайд 4)
IV. Материалны  ныгыту. 
2 нче бирем: искергән сүзләрнең астына сызып, җөмләләрне күчереп языгыз. (Слайд 5)
1. Бу бәрәңге казу вакытында миңа урак вакытындагы кеби уйнап йөрергә туры килмәде. (Г.Тукай)
2. Шүрәле тыккан кулын, селкенмидер, кузгалмыйдыр.
    Белми исан хәйләсен, һич балтага күз салмыйдыр. (Г.Тукай)
3. Булса калдырмак берәү ушбу җиһанда изге ат,
    Тир белән тапсын ашарын, итсен, әлбәт, иҗтиһат. (Г.Тукай)
4. Бераздан ишектән әти белән әни килеп керделәр, мөсафир белән күрештеләр. (Г.Тукай)
5. Мәдрәсәдә Габдулланы кай сыйныфка утырту, кайсы хәлфәгә тапшыру мәсьәләсе дә хәл итеп куелган иде инде. (Ә.Фәйзи)
3 нче бирем: Искергән сүзләрне табыгыз, аларны хәзерге әдәби телдә әйтелгәнчә языгыз. (Слайд 6)
1.Янә тынып калды, күзләре яшьләнде … еламага башлады. (М.Акъегет.)
2. Нихәл, углым? (М.Акъегет.)
3. Кыз урта буйлы, башында яхшы Казан калфагы киелмеш. (М.Акъегет.)
4. Кемнәр дошман идекене бик яхшы белде. (Ш.Маннур)
5. Бу сүз дә гакылы дөрес, фикере тугры булган кеше әйтә торган сүз түгел. (Г.Коләхмәтов.)
6. Фән укыганда, андый китапларны укымак вә укытмак хаҗәт түгел. (К.Насыйри)
4 нче бирем: архаизмнарны хәзерге телдәге синонимнары белән парлаштырыгыз. (Слайд 7)
	Архаизмнар
	

	Чирү
	Секретарь

	Мөхәррир
	Врач

	Мөгаллим
	Гаскәр

	Табиб
	Дежур

	Җөмһүрият
	Башкала

	Кизү
	Кеше

	Инсан
	Республика

	Мәркәз
	Укытучы



5 нче бирем: бу сүзләрне укыгыз һәм мәгънәләрен аңлатыгыз. (Слайд 8)
Интернет, ксерокс, зомби,, принтер, картридж, презентация, спикер, спонсор, инвестор, дизайнер, рейтинг, дисплей, супермаркет, коррупция, ноутбук, визажист, сертификат, гамбургер, пластик карточка, ралли, блогер, бартер, кәрәзле телефон, евроремонт, офис, фермер.
V. Рефлексия һәм бәяләү.
1.Укучыларга бүгенге дәрестә нинди яңа белемнәр алулары турында сораулар бирелә.
[bookmark: _GoBack]VI. Өй эше (Слайд 9)
1. Иске һәм яңа сүзләрне аерып языгыз: принтер, шөһрәт, сканер, абруй, гыйлем, мөгаллим, ксерокс, хөррият, менеджер, угълан, УЗИ аппараты, рентген, ошбу.
2. Соңгы вакытларда телебездә актив кулланыла торган берничә яңа сүз (неологизм) белән җөмләләр төзеп язарга.
Үзбәя:
	Эшчәнлек төре
	Балл

	Дәрестә катнашу активлыгым
	

	1 нче бирем
	

	2 нче бирем
	

	3 нче бирем
	

	4 нче бирем
	

	5 нче бирем
	


            
          Һәр эшкә иң югары  балл - “5” балл
          Балларны кушабыз һәм, алтыга бүлеп, уртача балл чыгарабыз.



